# Iris Oifigiúil C 185A/26 B

| | ISSN 1977-107X |
| --- | --- |
| Iris Oifigiúil
  an Aontais Eorpaigh | C 185A |
| | |
| An t-eagrán Gaeilge | Faisnéis agus Fógraí | 6626 Bealtaine 2023 |

ISSN 1977-107X

Iris Oifigiúil

an Aontais Eorpaigh

C 185A

An t-eagrán Gaeilge

Faisnéis agus Fógraí

6626 Bealtaine 2023

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA RIARACHÁIN |
| | An Lárionad Eorpach um Ghalair a Chosc agus a Rialú |
| 2023/C 185 A/01 | Foilsiú folúntais d’fheidhm Stiúrthóra, i Stócólm (Gníomhaire Sealadach – Grád AD 14) – COM/2023/20093 | 1 |
| | An tÚdarás Eorpach um Shábháilteacht Bia |
| 2023/C 185 A/02 | Foilsiú folúntais le haghaidh phost an Stiúrthóra Feidhmiúcháin in Parma na hIodáile (Gníomhaire Sealadach – Grád AD 14) – COM/2023/20094 | 7 |

Clár

Leathanach

V   Fógairtí

NÓSANNA IMEACHTA RIARACHÁIN

An Lárionad Eorpach um Ghalair a Chosc agus a Rialú

2023/C 185 A/01

Foilsiú folúntais d’fheidhm Stiúrthóra, i Stócólm (Gníomhaire Sealadach – Grád AD 14) – COM/2023/20093

1

An tÚdarás Eorpach um Shábháilteacht Bia

2023/C 185 A/02

Foilsiú folúntais le haghaidh phost an Stiúrthóra Feidhmiúcháin in Parma na hIodáile (Gníomhaire Sealadach – Grád AD 14) – COM/2023/20094

7

---

| GA | |
| --- | --- |

GA

---

V Fógairtí

NÓSANNA IMEACHTA RIARACHÁIN

An Lárionad Eorpach um Ghalair a Chosc agus a Rialú

| 26.5.2023 | GA | Iris Oifigiúil an Aontais Eorpaigh | CA 185/1 |
| --- | --- | --- | --- |

26.5.2023

GA

Iris Oifigiúil an Aontais Eorpaigh

CA 185/1

---

Foilsiú folúntais d’fheidhm Stiúrthóra, i Stócólm

(Gníomhaire Sealadach – Grád AD 14)

COM/2023/20093

(2023/C 185 A/01)

Cé sinn

Is gníomhaireacht neamhspleách de chuid an Aontais é an Lárionad Eorpach um Ghalair a Chosc agus a Rialú (ECDC), a bunaíodh le Rialachán (CE) Uimh. 2022/2370 ó Pharlaimint na hEorpa agus ón gComhairle (1).(Rialachán Bunaidh).

Is é is aidhm do ECDC cosaintí na hEorpa in aghaidh galair thógálacha a neartú.

Is é misean ECDC bagairtí ar shláinte an duine ó ghalair thógálacha, ó shaincheisteanna speisialta a bhaineann le galair agus ó ráigeanna de bhunús anaithnid atá ann cheana agus atá ag teacht chun cinn a shainaithint, a mheasúnú agus a chur in iúl.

Chun an misean sin a bhaint amach, oibríonn ECDC i gcomhpháirtíocht leis an gCoimisiún Eorpach agus le comhlachtaí cosanta sláinte náisiúnta ar fud na hEorpa chun córais faireachais galar agus luathrabhaidh galar ar fud na mór-roinne a neartú agus a fhorbairt. Trí bheith ag obair le saineolaithe ar fud na hEorpa, comhthiomsaíonn ECDC eolas sláinte na hEorpa chun tuairimí eolaíocha údarásacha, láidre agus neamhspleácha a fhorbairt maidir leis na rioscaí a bhaineann le galair thógálacha atá ann faoi láthair agus atá ag teacht chun cinn, a bhaineann le saincheisteanna sláinte speisialta agus a bhaineann le ráigeanna de bhunús anaithnid.

Laistigh de réimse a mhisin, déanfaidh ECDC an méid seo a leanas:

| a) | sonraí ábhartha eolaíocha agus teicniúla a bhailiú, a chomhthiomsú, meastóireacht a dhéanamh orthu agus iad a scaipeadh; |
| --- | --- |

a)

sonraí ábhartha eolaíocha agus teicniúla a bhailiú, a chomhthiomsú, meastóireacht a dhéanamh orthu agus iad a scaipeadh;

| b) | tuairimí eolaíocha agus cúnamh eolaíoch agus teicniúil a sholáthar, oiliúint san áireamh; |
| --- | --- |

b)

tuairimí eolaíocha agus cúnamh eolaíoch agus teicniúil a sholáthar, oiliúint san áireamh;

| c) | faisnéis thráthúil a sholáthar don Choimisiún, do na Ballstáit, do na gníomhaireachtaí de chuid an Chomhphobail agus do na heagraíochtaí idirnáisiúnta atá gníomhach laistigh de réimse na sláinte poiblí; |
| --- | --- |

c)

faisnéis thráthúil a sholáthar don Choimisiún, do na Ballstáit, do na gníomhaireachtaí de chuid an Chomhphobail agus do na heagraíochtaí idirnáisiúnta atá gníomhach laistigh de réimse na sláinte poiblí;

| d) | comhordú a dhéanamh ar líonrú Eorpach na gcomhlachtaí atá ag oibriú sna réimsí laistigh de mhisean an Lárionaid, lena n-áirítear líonraí a eascraíonn as gníomhaíochtaí sláinte poiblí dá dtugann an Coimisiún tacaíocht agus atá ag oibriú na líonraí faireachais tiomnaithe; |
| --- | --- |

d)

comhordú a dhéanamh ar líonrú Eorpach na gcomhlachtaí atá ag oibriú sna réimsí laistigh de mhisean an Lárionaid, lena n-áirítear líonraí a eascraíonn as gníomhaíochtaí sláinte poiblí dá dtugann an Coimisiún tacaíocht agus atá ag oibriú na líonraí faireachais tiomnaithe;

| e) | faisnéis, saineolas agus dea-chleachtais a mhalartú, agus forbairt agus cur chun feidhme gníomhaíochtaí comhpháirteacha a éascú. |
| --- | --- |

e)

faisnéis, saineolas agus dea-chleachtais a mhalartú, agus forbairt agus cur chun feidhme gníomhaíochtaí comhpháirteacha a éascú.

Is féidir cur síos ar mhisean agus ar chúraimí ECDC a fháil sa Rialachán lena mbunaítear an lárionad. Tá tuilleadh eolais ar fáil ar shuíomh gréasáin ECDC https://www.ecdc.europa.eu/en.

An tairiscint

Feidhm Stiúrthóir ECDC.

Is é an Stiúrthóir ionadaí dlíthiúil agus aghaidh phoiblí ECDC agus tá sé freagrach do Bhord Bainistíochta ECDC. Beidh sé/sí i gceannas ar ECDC agus déanfaidh sé/sí é a bhainistiú agus glacfaidh sé/sí freagracht fhoriomlán as a oibríochtaí lena n-áirithítear go mbainfear amach cuspóirí ECDC. In 2023, thart ar EUR 86 mhilliún a bhí i mbuiséad ECDC agus bhí 370 ball foirne san iomlán ann.

I measc na bhfreagrachtaí atá ar an Stiúrthóir tá an méid seo a leanas:

| — | riarachán laethúil ECDC i gcomhréir leis an reachtaíocht is infheidhme atá i bhfeidhm agus le cinntí an Bhoird Bainistíochta, |
| --- | --- |

—

riarachán laethúil ECDC i gcomhréir leis an reachtaíocht is infheidhme atá i bhfeidhm agus le cinntí an Bhoird Bainistíochta,

| — | freagracht as foireann ECDC a bhainistiú, spiorad foirne agus dea-thimpeallacht oibre a chothú, |
| --- | --- |

—

freagracht as foireann ECDC a bhainistiú, spiorad foirne agus dea-thimpeallacht oibre a chothú,

| — | togra a tharraingt suas maidir le Straitéis agus Cláir Oibre ECDC i gcomhairle leis an gCoimisiún, agus tuairisciú don Bhord Bainistíochta maidir lena gcur chun feidhme, |
| --- | --- |

—

togra a tharraingt suas maidir le Straitéis agus Cláir Oibre ECDC i gcomhairle leis an gCoimisiún, agus tuairisciú don Bhord Bainistíochta maidir lena gcur chun feidhme,

| — | a áirithiú go ndéanann ECDC a chuid cúraimí i gcomhréir leis na ceanglais dhlíthiúla agus go gcuirtear seirbhísí ar leibhéal leordhóthanach ar fáil dá úsáideoirí agus i gcomhréir leis na hamlínte a bhfuiltear ag súil leo chun aghaidh a thabhairt ar gach iarraidh, |
| --- | --- |

—

a áirithiú go ndéanann ECDC a chuid cúraimí i gcomhréir leis na ceanglais dhlíthiúla agus go gcuirtear seirbhísí ar leibhéal leordhóthanach ar fáil dá úsáideoirí agus i gcomhréir leis na hamlínte a bhfuiltear ag súil leo chun aghaidh a thabhairt ar gach iarraidh,

| — | freagracht as feidhmiú foriomlán na gcúraimí a shanntar do ECDC, lena n-áirítear maoirseacht a dhéanamh ar cháilíocht na gcóras rialaithe inmheánaigh agus bainistíochta, |
| --- | --- |

—

freagracht as feidhmiú foriomlán na gcúraimí a shanntar do ECDC, lena n-áirítear maoirseacht a dhéanamh ar cháilíocht na gcóras rialaithe inmheánaigh agus bainistíochta,

| — | buiséad ECDC a ullmhú agus a chur i bhfeidhm agus a áirithiú go ndéanfar é a bhainistiú go héifeachtach agus i gcomhréir le prionsabal na bainistíochta fónta airgeadais, |
| --- | --- |

—

buiséad ECDC a ullmhú agus a chur i bhfeidhm agus a áirithiú go ndéanfar é a bhainistiú go héifeachtach agus i gcomhréir le prionsabal na bainistíochta fónta airgeadais,

| — | freagracht as cúrsaí airgeadais ECDC, lena n-áirítear, inter alia, na cuntais deiridh agus na cinntí maoinithe, |
| --- | --- |

—

freagracht as cúrsaí airgeadais ECDC, lena n-áirítear, inter alia, na cuntais deiridh agus na cinntí maoinithe,

| — | ionadaíocht a dhéanamh ar ECDC agus dul i dteagmháil leis an raon páirtithe leasmhara agus leis an bpobal i ndáil le gach ábhar a thagann faoina mhisean, |
| --- | --- |

—

ionadaíocht a dhéanamh ar ECDC agus dul i dteagmháil leis an raon páirtithe leasmhara agus leis an bpobal i ndáil le gach ábhar a thagann faoina mhisean,

| — | comhar a áirithiú idir ECDC, an Coimisiún, Parlaimint na hEorpa, gníomhaireachtaí an Aontais, na Ballstáit chomh maith leis na gníomhaithe ábhartha ar an leibhéal idirnáisiúnta, |
| --- | --- |

—

comhar a áirithiú idir ECDC, an Coimisiún, Parlaimint na hEorpa, gníomhaireachtaí an Aontais, na Ballstáit chomh maith leis na gníomhaithe ábhartha ar an leibhéal idirnáisiúnta,

| — | a áirithiú go ndéanfar comhordú ar líonrú Eorpach na gcomhlachtaí atá ag oibriú sna réimsí laistigh de mhisean an Lárionaid, lena n-áirítear líonraí a eascraíonn as gníomhaíochtaí sláinte poiblí a fhaigheann tacaíocht ón gCoimisiún agus na líonraí tiomnaithe um fhaireachas a oibriú, |
| --- | --- |

—

a áirithiú go ndéanfar comhordú ar líonrú Eorpach na gcomhlachtaí atá ag oibriú sna réimsí laistigh de mhisean an Lárionaid, lena n-áirítear líonraí a eascraíonn as gníomhaíochtaí sláinte poiblí a fhaigheann tacaíocht ón gCoimisiún agus na líonraí tiomnaithe um fhaireachas a oibriú,

Tugtar cur síos iomlán ar fhreagrachtaí an Stiúrthóra in Airteagal 16 de Rialachán Bunaidh ECDC.

Cad atá á lorg againn (na critéir roghnúcháin)

Ba cheart na nithe seo a leanas a bheith ag na hiarrthóirí:

| (a) | Scileanna bainistíochta:







  — | cumas léirithe maidir le bheith i gceannas ar eagraíocht mhór chasta, ar leibhéal straitéiseach agus ar leibhéal bainistíochta oibríochtúla araon; |
| --- | --- | --- |

(a)

Scileanna bainistíochta:

—

cumas léirithe maidir le bheith i gceannas ar eagraíocht mhór chasta, ar leibhéal straitéiseach agus ar leibhéal bainistíochta oibríochtúla araon;

| — | an cumas fís straitéiseach a fhorbairt agus a chur chun feidhme, cuspóirí a leagan síos agus foireann mhór a stiúradh agus a spreagadh i dtimpeallacht ilchultúrtha, ilteangach agus ildisciplíneach; |
| --- | --- |

—

an cumas fís straitéiseach a fhorbairt agus a chur chun feidhme, cuspóirí a leagan síos agus foireann mhór a stiúradh agus a spreagadh i dtimpeallacht ilchultúrtha, ilteangach agus ildisciplíneach;

| — | scileanna láidre cinnteoireachta, lena n-áirítear an cumas cinntí a dhéanamh maidir le saincheisteanna casta lena n-áirítear in imthosca atá neamhchinnte, atá gan choinne nó atá ag athrú; |
| --- | --- |

—

scileanna láidre cinnteoireachta, lena n-áirítear an cumas cinntí a dhéanamh maidir le saincheisteanna casta lena n-áirítear in imthosca atá neamhchinnte, atá gan choinne nó atá ag athrú;

| — | fís shoiléir maidir le misean ECDC a chur chun cinn ar leibhéal an Aontais agus ar an leibhéal idirnáisiúnta. |
| --- | --- |

—

fís shoiléir maidir le misean ECDC a chur chun cinn ar leibhéal an Aontais agus ar an leibhéal idirnáisiúnta.

| (b) | Saineolas:







  — | tuiscint mhaith ar na gníomhaireachtaí agus institiúidí ábhartha Eorpacha, chomh maith le gníomhaireachtaí idirnáisiúnta a bhíonn ag plé le sláinte amhail EDS/NA, agus ar an gcaoi a n-oibríonn siad agus a n-idirghníomhaíonn siad; |
| --- | --- | --- |

(b)

Saineolas:

—

tuiscint mhaith ar na gníomhaireachtaí agus institiúidí ábhartha Eorpacha, chomh maith le gníomhaireachtaí idirnáisiúnta a bhíonn ag plé le sláinte amhail EDS/NA, agus ar an gcaoi a n-oibríonn siad agus a n-idirghníomhaíonn siad;

| — | eolas maith ar shaincheisteanna a bhaineann le beartas agus cleachtas chun galair theagmhálacha a chosc agus a rialú, gníomhaíochtaí idirnáisiúnta gaolmhara agus beartais eile atá ábhartha do ghníomhaíochtaí ECDC; |
| --- | --- |

—

eolas maith ar shaincheisteanna a bhaineann le beartas agus cleachtas chun galair theagmhálacha a chosc agus a rialú, gníomhaíochtaí idirnáisiúnta gaolmhara agus beartais eile atá ábhartha do ghníomhaíochtaí ECDC;

| — | tuiscint mhaith agus/nó cleachtadh maith ar ghníomhaíochtaí measúnaithe riosca agus gníomhaíochtaí cumarsáide maidir le rioscaí; |
| --- | --- |

—

tuiscint mhaith agus/nó cleachtadh maith ar ghníomhaíochtaí measúnaithe riosca agus gníomhaíochtaí cumarsáide maidir le rioscaí;

| — | taithí phraiticiúil ar bhainistíocht buiséid, airgeadais agus acmhainní daonna i gcomhthéacs náisiúnta, Eorpach agus/nó i gcomhthéacs idirnáisiúnta. |
| --- | --- |

—

taithí phraiticiúil ar bhainistíocht buiséid, airgeadais agus acmhainní daonna i gcomhthéacs náisiúnta, Eorpach agus/nó i gcomhthéacs idirnáisiúnta.

| (c) | Cáilíochtaí agus scileanna pearsanta:







  — | an cumas feidhmiú go hionraic agus cumarsáid a dhéanamh go héifeachtúil agus go líofa ar gach leibhéal, ar bhealach trédhearcach oscailte, le páirtithe leasmhara inmheánacha agus seachtracha, lena n-áirítear cumarsáid le húdaráis náisiúnta agus áitiúla, leis an bpobal, le heagraíochta Eorpacha agus idirnáisiúnta, leis na meáin, agus chun ionadaíocht a dhéanamh ar an ngníomhaireacht i bhfóraim sheachtracha; |
| --- | --- | --- |

(c)

Cáilíochtaí agus scileanna pearsanta:

—

an cumas feidhmiú go hionraic agus cumarsáid a dhéanamh go héifeachtúil agus go líofa ar gach leibhéal, ar bhealach trédhearcach oscailte, le páirtithe leasmhara inmheánacha agus seachtracha, lena n-áirítear cumarsáid le húdaráis náisiúnta agus áitiúla, leis an bpobal, le heagraíochta Eorpacha agus idirnáisiúnta, leis na meáin, agus chun ionadaíocht a dhéanamh ar an ngníomhaireacht i bhfóraim sheachtracha;

| — | sárscileanna idirphearsanta, eagrúcháin agus caibidlíochta agus an cumas caidrimh iontaofa oibre a chothú le hinstitiúidí an Aontais Eorpaigh, le gníomhaireachtaí an Aontais, leis na Ballstáit agus le páirtithe leasmhara; |
| --- | --- |

—

sárscileanna idirphearsanta, eagrúcháin agus caibidlíochta agus an cumas caidrimh iontaofa oibre a chothú le hinstitiúidí an Aontais Eorpaigh, le gníomhaireachtaí an Aontais, leis na Ballstáit agus le páirtithe leasmhara;

| — | tuiscint an-mhaith ar threoirphrionsabail ECDC maidir le hoscailteacht, trédhearcacht, neamhspleáchas agus sármhaitheas eolaíochta, agus na treoirphrionsabail sin a chomhlíonadh. |
| --- | --- |

—

tuiscint an-mhaith ar threoirphrionsabail ECDC maidir le hoscailteacht, trédhearcacht, neamhspleáchas agus sármhaitheas eolaíochta, agus na treoirphrionsabail sin a chomhlíonadh.

Ní mór na cáilíochtaí seo a bheith ag iarrthóirí (ceanglais incháilitheachta)

Is ar bhonn na gcritéar foirmiúil seo a leanas amháin, nach mór iad a bheith comhlíonta faoin sprioc-am le hiarratas a dhéanamh, a chuirfear na hiarrthóirí san áireamh nuair a bheidh an rogha á déanamh:

| — | Náisiúntacht: ní mór d’iarrthóirí a bheith ina saoránaigh de Bhallstát den Aontas Eorpach. |
| --- | --- |

—

Náisiúntacht: ní mór d’iarrthóirí a bheith ina saoránaigh de Bhallstát den Aontas Eorpach.

| — | Céim nó dioplóma ollscoile: ní mór d’iarrthóirí:






  — | leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó; |
| --- | --- | --- |

—

Céim nó dioplóma ollscoile: ní mór d’iarrthóirí:

—

leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó;

| — | sin nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí ghairmiúil iomchuí bliana amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí ghairmiúil a chur san áireamh sa taithí ghairmiúil iarchéime a iarrtar thíos). |
| --- | --- |

—

sin nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí ghairmiúil iomchuí bliana amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí ghairmiúil a chur san áireamh sa taithí ghairmiúil iarchéime a iarrtar thíos).

| — | Taithí ghairmiúil: ní mór d’iarrthóirí taithí ghairmiúil iarchéime 15 bliana ar a laghad a bheith acu (2) ar leibhéal ar féidir tosú air leis na cáilíochtaí a bhfuil tagairt dóibh thuas. Ní mór 5 bliana ar a laghad den taithí ghairmiúil sin a bheith faighte i réimse ghníomhaíochtaí ECDC. |
| --- | --- |

—

Taithí ghairmiúil: ní mór d’iarrthóirí taithí ghairmiúil iarchéime 15 bliana ar a laghad a bheith acu (2) ar leibhéal ar féidir tosú air leis na cáilíochtaí a bhfuil tagairt dóibh thuas. Ní mór 5 bliana ar a laghad den taithí ghairmiúil sin a bheith faighte i réimse ghníomhaíochtaí ECDC.

| — | Taithí bhainistíochta: ní mór 5 bliana ar a laghad den taithí oibre iarchéime a bheith faighte i bhfeidhm bainistíochta ardleibhéil (3) i réimse atá ábhartha don phost seo. |
| --- | --- |

—

Taithí bhainistíochta: ní mór 5 bliana ar a laghad den taithí oibre iarchéime a bheith faighte i bhfeidhm bainistíochta ardleibhéil (3) i réimse atá ábhartha don phost seo.

| — | Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (4) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn an agallaimh nó le linn na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin. |
| --- | --- |

—

Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (4) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn an agallaimh nó le linn na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin.

| — | Teorainn aoise: ní mór d’iarrthóirí a bheith in ann, ag an sprioc-am le hiarratas a dhéanamh, an sainordú iomlán 5 bliana a chur i gcrích sula mbainfidh siad aois scoir amach. I gcás baill foirne shealadacha de chuid an Aontais Eorpaigh, sainítear an aois scoir mar dheireadh na míosa ina mbeidh 66 bliana slán ag an duine (féach Airteagal 47 de Choinníollacha Fostaíochta Sheirbhísigh eile an Aontais Eorpaigh (5)). |
| --- | --- |

—

Teorainn aoise: ní mór d’iarrthóirí a bheith in ann, ag an sprioc-am le hiarratas a dhéanamh, an sainordú iomlán 5 bliana a chur i gcrích sula mbainfidh siad aois scoir amach. I gcás baill foirne shealadacha de chuid an Aontais Eorpaigh, sainítear an aois scoir mar dheireadh na míosa ina mbeidh 66 bliana slán ag an duine (féach Airteagal 47 de Choinníollacha Fostaíochta Sheirbhísigh eile an Aontais Eorpaigh (5)).

Roghnú agus ceapachán

Ceapfaidh Bord Bainistíochta ECDC an Stiúrthóir ar bhonn gearrliosta arna sholáthar ag an gCoimisiún Eorpach.

Chun an gearrliosta sin a thiomsú, eagróidh an Coimisiún Eorpach an roghnú i gcomhréir lena nósanna imeachta roghnúcháin agus earcaíochta (féach an Doiciméad ar an mBeartas um Oifigigh Shinsearacha (6)).

Mar chuid den phróiseas roghnúcháin seo, cuirfidh an Coimisiún Eorpach painéal réamhroghnúcháin ar bun. Déanfaidh an painéal sin anailís ar na hiarratais uile, rachaidh sé ar aghaidh leis an gcéad fhíorú incháilitheachta agus sainaithneoidh sé na hiarrthóirí a bhfuil na próifílí is fearr acu i bhfianaise na gcritéar roghnúcháin atá luaite thuas, iarrthóirí a bhféadfaí cuireadh a thabhairt dóibh agallamh a dhéanamh leis an bpainéal réamhroghnúcháin.

I ndiaidh na n-agallamh sin, tarraingeoidh an painéal réamhroghnúcháin suas a chuid tuairimí agus molfaidh sé liosta iarrthóirí le haghaidh agallaimh eile le Coiste Comhairleach an Choimisiúin Eorpaigh um Cheapacháin (CCA). Cuirfidh CCA na tuairimí ón bpainéal réamhroghnúcháin san áireamh agus é ag cinneadh cé na hiarrthóirí a dtabharfar cuireadh chun agallaimh dóibh.

Glacfaidh na hiarrthóirí a dtabharfar cuireadh chun agallaimh le CCA dóibh páirt in ionad measúnaithe bainistíochta a mhairfidh lá iomlán agus a reáchtálfaidh comhairleoirí earcaíochta seachtracha. Agus torthaí an agallaimh agus an tuarascáil ón ionad measúnaithe á gcur san áireamh aige, tiomsóidh CCA gearrliosta d’iarrthóirí a mheasann sé a bheadh oiriúnach chun bheith ag feidhmiú mar Stiúrthóir ECDC.

Is é/iad na Comhalta/Comhaltaí an Choimisiúin atá freagrach as an Ard-Stiúrthóireacht a bhfuil caidreamh leis an nGníomhaireacht faoina cúram a chuirfidh na hiarrthóirí atá ar ghearrliosta CCA faoi agallamh.

Tar éis na n-agallamh sin, glacann an Coimisiún Eorpach gearrliosta de na hiarrthóirí is oiriúnaí, agus cuirfear an gearrliosta sin in iúl do Bhord Bainistíochta ECDC. Má chuirtear iarrthóir ar an ngearrliosta sin níl aon chinnteacht ann go gceapfar é.

Cuirfidh Bord Bainistíochta ECDC na hiarrthóirí sin faoi agallamh agus ceapfaidh sé iarrthóir. Sula gceapfar é, iarrfar ar an iarrthóir ainmnithe ráiteas a dhéanamh os comhair Pharlaimint na hEorpa agus ceisteanna a fhreagairt.

D’fhéadfaí a iarraidh ar iarrthóirí dul faoi agallaimh agus/nó tástálacha a dhéanamh, sa bhreis orthu siúd a luaitear thuas.

Comhdheiseanna

Tá cuspóir straitéiseach á shaothrú ag an gCoimisiún agus ag ECDC an comhionannas inscne a bhaint amach ar gach leibhéal bainistíochta faoi dheireadh a thréimhse oifige reatha agus cuireann siad beartas comhdheiseanna agus neamh-idirdhealaithe i bhfeidhm, i gcomhréir le hAirteagal 1d de na Rialacháin Foirne (7), lena spreagtar iarratais a d’fhéadfadh cur leis an éagsúlacht, leis an gcomhionannas inscne agus leis an gcothromaíocht gheografach fhoriomlán.

Coinníollacha fostaíochta

Leagtar síos na tuarastail agus na coinníollacha fostaíochta i gCoinníollacha Fostaíochta Sheirbhísigh Eile an Aontais Eorpaigh.

Déanfaidh Bord Bainistíochta ECDC an t-iarrthóir ar éirigh leis a fhostú mar Ghníomhaire Sealadach ar ghrád AD 14 (8). Rangófar é ag céim 1 nó céim 2 laistigh den ghrád sin, de réir fhad a thaithí oibre roimhe sin.

Déanfar é a cheapadh le tréimhse oifige thosaigh 5 bliana, agus an fhéidearthacht ann síneadh 5 bliana ar a mhéad a chur léi de réir an Rialacháin lena mbunaítear ECDC de réir mar is infheidhme tráth an cheapacháin.

Ba cheart d’iarratasóirí a thabhairt dá n-aire go gceanglaítear faoi Choinníollacha Fostaíochta Sheirbhísigh Eile an Aontais Eorpaigh nach mór do gach ball foirne nua tréimhse phromhaidh 9 mí a chur i gcrích a mbeidh toradh sásúil uirthi.

Is í Stócólm (na Sualainne) Bhruiséil an áit fostaíochta, áit a bhfuil ECDC lonnaithe.

Beidh an post ar fáil ón 16 Meitheamh 2024 ar aghaidh.

Eolas tábhachtach d’iarrthóirí

Cuirtear i gcuimhne d’iarrthóirí gur faoi rún atá an obair a dhéanann na painéil roghnúcháin. Tá cosc ar iarrthóirí dul i dteagmháil, bíodh sé díreach nó indíreach, le comhaltaí na bpainéal sin, agus tá cosc ar dhuine ar bith eile déanamh amhlaidh thar a gceann. Ní mór gach fiosrúchán a sheoladh chuig rúnaíocht an phainéil ábhartha.

Sonraí pearsanta a chosaint

Áiritheoidh an Coimisiún go bpróiseálfar sonraí pearsanta na n-iarrthóirí de réir mar a cheanglaítear le Rialachán (AE) 2018/1725 ó Pharlaimint na hEorpa agus ón gComhairle (9). Baineann sé sin go háirithe le rúndacht agus le slándáil na sonraí sin.

Neamhspleáchas agus dearbhú leasanna

Beidh sé de cheangal ar na hiarrthóirí dearbhú a thabhairt go bhfuil sé tiomanta do bheith ag gníomhú go neamhspleách ar mhaithe le leas an phobail agus dearbhú a thabhairt maidir le haon leas atá aige a d’fhéadfaí a mheas a bheith dochrach dá neamhspleáchas.

Nós imeachta maidir le hiarratas a dhéanamh

Sula gcuirfidh an t-iarrthóir a iarratas isteach, ba cheart dó a sheiceáil go cúramach an gcomhlíonann sé gach ceann de na ceanglais incháilitheachta (“Ní mór na cáilíochtaí seo a bheith ag iarrthóirí”), go háirithe iad sin a bhaineann leis na cineálacha dioplóma, an taithí ghairmiúil ardleibhéil agus an acmhainn teangacha atá ag teastáil. Má tá aon cheann de na ceanglais incháilitheachta nach gcomhlíonann iarrthóir, eisiafar é go huathoibríoch ón bpróiseas roghnúcháin.

Más mian leat iarratas a dhéanamh, ní mór duit clárú tríd an idirlíon ar an suíomh gréasáin seo thíos agus na treoracha maidir leis na céimeanna éagsúla den phróiseas a leanúint:

https://ec.europa.eu/dgs/human-resources/seniormanagementvacancies/

Ní mór seoladh ríomhphoist bailí a bheith agat. Bainfear úsáid as an seoladh ríomhphoist sin chun a dheimhniú go bhfuil tú cláraithe agus chun dul i dteagmháil leat ag céimeanna éagsúla den phróiseas. Dá bhrí sin, coinnigh an Coimisiún Eorpach ar an eolas faoi aon athrú ar do sheoladh ríomhphoist.

Chun iarratas a dhéanamh, ní mór duit CV a uaslódáil i bhformáid PDF, i bhformáid CV Europass más féidir é (10), agus litir inspreagtha a líonadh isteach ar líne (uasmhéid 8 000 carachtar). Is féidir leat an CV agus an litir inspreagtha a chur isteach in aon cheann de theangacha oifigiúla an Aontais Eorpaigh.

Is chun do leasa féin é a chinntiú go bhfuil d’iarratas cruinn, críochnúil agus fírinneach.

Ar chríochnú an chlárúcháin ar líne duit, gheobhaidh tú ríomhphost a dheimhneoidh gur cláraíodh d’iarratas. Mura bhfaighidh tú ríomhphost deimhnithe, níor cláraíodh d’iarratas!

Tabhair do d’aire nach féidir monatóireacht a dhéanamh ar dhul chun cinn d’iarratais ar líne. Rachaidh an Coimisiún Eorpach i dteagmháil go díreach leat maidir le stádas d’iarratais.

Ní ghlacfar le hiarratais a sheolfar trí ríomhphost. Má tá tuilleadh eolais uait nó má bhíonn fadhbanna teicniúla agat, cuir ríomhphost chuig: HR-MANAGEMENT-ONLINE@ec.europa.eu

Is fútsa atá sé an clárú ar líne a chríochnú in am. Moltar go láidir duit gan fanacht go dtí cúpla lá roimh an dáta deiridh chun iarratas a dhéanamh, mar go bhféadfadh trácht trom ar an idirlíon nó fadhb a bhaineann leis an nasc idirlín deireadh a chur leis an gclárú ar líne sula mbeadh sé críochnaithe agat, rud a d’fhágfadh go mbeadh ort an próiseas clárúcháin a thosú athuair. Nuair a bheidh an sprioc-am le hiarratas a chur isteach thart, ní bheidh tú in ann tuilleadh sonraí a chur isteach. Ní ghlacfar le clárúcháin dhéanacha.

Dáta deiridh

Is é an 26 Meitheamh 2023, 12.00 meán lae am na Bruiséile, an sprioc-am le clárú. Ní féidir clárú ina dhiaidh sin.

---

(1)  Rialachán (AE) 2022/2370 ó Pharlaimint na hEorpa agus ón gComhairle an 23 Samhain 2022 lena leasaítear Rialachán (CE) Uimh. 851/2004 lena mbunaítear lárionad Eorpach um ghalair a chosc agus a rialú – (IO L 314, 6.12.2022, lch. 1).

(2)  Ní chuirtear taithí ghairmiúil san áireamh ach amháin más caidreamh oibre iarbhír atá i gceist léi, caidreamh atá sainmhínithe mar obair cheart a bhfuair an t-iarrthóir pá aisti mar fhostaí (ar aon chineál conartha) nó mar sholáthraí seirbhíse. Is ar bhonn pro rata a dhéanfar gníomhaíochtaí gairmiúla a rinneadh ar bhonn páirtaimseartha a ríomh, de réir an chéatadáin dheimhnithe de na huaireanta lánaimseartha a d’oibrigh an t-iarrthóir. Tá saoire mháithreachais/saoire do thuismitheoirí/saoire chun páiste a uchtú san áireamh más faoi chuimsiú conradh oibre an tsaoire sin. Is cuid den taithí ghairmiúil í céim dhochtúra, fiú amháin nuair nach dochtúireacht ar pá í, ach uastréimhse 3 bliana amháin atá i gceist sa chás sin, agus ar choinníoll gur éirigh leis an iarrthóir an dochtúireacht a bhaint amach. Ní féidir tréimhse a chomhaireamh ach uair amháin.

(3)  Maidir leis na blianta uile ina bhfuair na hiarrthóirí taithí bhainistíochta, ba cheart dóibh an méid seo a leanas a léiriú go soiléir ina curriculum vitae:

| (1) | teideal agus ról na bpost bainistíochta a bhí acu; |
| --- | --- |

(1)

teideal agus ról na bpost bainistíochta a bhí acu;

| (2) | an líon ball foirne a ndearna siad maoirseacht orthu sna poist sin; |
| --- | --- |

(2)

an líon ball foirne a ndearna siad maoirseacht orthu sna poist sin;

| (3) | méid na mbuiséad a bhainistigh siad; |
| --- | --- |

(3)

méid na mbuiséad a bhainistigh siad;

| (4) | an líon sraitheanna ordlathais os a gcionn agus faoina mbun; agus |
| --- | --- |

(4)

an líon sraitheanna ordlathais os a gcionn agus faoina mbun; agus

| (5) | an líon piaraí. |
| --- | --- |

(5)

an líon piaraí.

(4)  IO 17, 6.10.1958, lch. 385.-https://eur-lex.europa.eu/legal-content/EN/TXT/?uri=CELEX%3A01958R0001-20130701

(5)  IO 45, 14.6.1962, lch. 1385..https://eur-lex.europa.eu/legal-content/EN/TXT/?uri=CELEX%3A01962R0031-20140701

(6)  https://commission.europa.eu/jobs-european-commission/job-opportunities/managers-european-commission_en#vacancies (is i mBéarla amháin atá sé seo ar fail).

(7)  IO 45, 14.6.1962, lch. 1385.https://eur-lex.europa.eu/legal-content/EN/TXT/?uri=CELEX%3A01962R0031-20140701

(8)  An chomhéifeacht cheartúcháin is infheidhme maidir leis an tSualainn i ndáil le luach saothair agus pinsin oifigeach agus seirbhíseach eile de chuid an Aontais, tá sí socraithe ag 124,9 % ón 1 Iúil 2022. Tá an chomhéifeacht sin faoi réir athbhreithniú bliantúil.

(9)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

(10)  Tá eolas le fáil faoi conas CV Europass a chruthú ar líne ag: https://europa.eu/europass/en/create-europass-cv

---

An tÚdarás Eorpach um Shábháilteacht Bia

| 26.5.2023 | GA | Iris Oifigiúil an Aontais Eorpaigh | CA 185/7 |
| --- | --- | --- | --- |

26.5.2023

GA

Iris Oifigiúil an Aontais Eorpaigh

CA 185/7

---

Foilsiú folúntais le haghaidh phost an Stiúrthóra Feidhmiúcháin in Parma na hIodáile

(Gníomhaire Sealadach – Grád AD 14)

COM/2023/20094

(2023/C 185 A/02)

Cé sinn?

Is gníomhaireacht neamhspleách de chuid an Aontais é an tÚdarás Eorpach um Shábháilteacht Bia (ÚESB) a bunaíodh le Rialachán (CE) Uimh. 178/2002 ó Pharlaimint na hEorpa agus ón gComhairle (Rialachán Bunaidh) (1).

Is é misean ÚESB comhairle agus tacaíocht eolaíoch a sholáthar i dtaca le reachtaíocht agus beartais an Aontais i ngach réimse a bhfuil tionchar díreach nó indíreach acu ar shábháilteacht bia agus beatha chomh maith le faisnéis neamhspleách a sholáthar faoi gach ábhar sna réimsí sin agus cumarsáid a dhéanamh maidir le rioscaí. Cuireann sé le hardleibhéal cosanta do bheatha agus do shláinte an duine, agus sláinte agus leas ainmhithe, sláinte plandaí agus an comhshaol á gcur san áireamh, i gcomhthéacs oibriú an mhargaidh inmheánaigh. Bailíonn sé sonraí agus déanann sé anailís ar na sonraí sin chun go bhféadfar rioscaí a thréithriú agus faireachán a dhéanamh orthu, ar rioscaí iad a bhfuil tionchar díreach nó indíreach acu ar shábháilteacht bia agus beatha. Mar chuid dá mhisean freisin soláthraítear comhairle eolaíoch faoi chothú i ndáil le reachtaíocht an Aontais, faoi ábhair eile a bhaineann le sláinte agus leas ainmhithe agus sláinte plandaí agus faoi tháirgí seachas bia agus beatha a bhaineann le horgánaigh ghéinmhodhnaithe (OGManna). Soláthraíonn ÚESB tuairimí eolaíocha a fheidhmíonn mar bhonn eolaíoch chun bearta an Aontais a dhréachtú agus a ghlacadh sna réimsí a thagann faoina mhisean.

Is féidir tuairisc ar mhisean agus ar chúraimí ÚESB a fháil sa Rialachán Bunaidh. De réir cinneadh ón Stiúrthóir Feidhmiúcháin maidir le Córas Teanga ÚESB, is é an Béarla teanga oibre an Údaráis.

Tá tuilleadh eolais le fáil ar shuíomh gréasáin ÚESB, lena n-áirítear faisnéis faoi Straitéis ÚESB 2027: http://www.efsa.europa.eu/

An tairiscint

Post Stiúrthóir Feidhmiúcháin ÚESB.

Is é an Stiúrthóir Feidhmiúcháin ionadaí dlíthiúil agus aghaidh phoiblí ÚESB agus tá sé cuntasach do Bhord Bainistíochta ÚESB. Beidh sé i gceannas ar ÚESB agus á bhainistiú agus glacfaidh sé freagracht fhoriomlán as oibríochtaí ÚESB chun a áirithiú go mbainfear amach a chuspóirí. In 2022, thart ar EUR 150 milliún a bhí i mbuiséad ÚESB agus bhí 584 bhall foirne ar an iomlán ag obair ann.

Áirítear na nithe seo a leanas ar fhreagrachtaí sonracha an Stiúrthóra Feidhmiúcháin:

| — | riarachán ÚESB ó lá go lá i gcomhréir leis an reachtaíocht is infheidhme atá i bhfeidhm agus le cinntí a Bhoird Bainistíochta, |
| --- | --- |

—

riarachán ÚESB ó lá go lá i gcomhréir leis an reachtaíocht is infheidhme atá i bhfeidhm agus le cinntí a Bhoird Bainistíochta,

| — | freagracht a ghlacadh as foireann ÚESB a bhainistiú, spiorad foirne agus timpeallacht mhaith oibre a chothú, |
| --- | --- |

—

freagracht a ghlacadh as foireann ÚESB a bhainistiú, spiorad foirne agus timpeallacht mhaith oibre a chothú,

| — | togra a tharraingt suas maidir le Straitéis agus Cláir Oibre ÚESB i gcomhairle leis an gCoimisiún, agus tuairisciú á dhéanamh ar a gcur chun feidhme don Bhord Bainistíochta, |
| --- | --- |

—

togra a tharraingt suas maidir le Straitéis agus Cláir Oibre ÚESB i gcomhairle leis an gCoimisiún, agus tuairisciú á dhéanamh ar a gcur chun feidhme don Bhord Bainistíochta,

| — | a áirithiú go soláthrófar tacaíocht chuí eolaíoch, theicniúil agus riaracháin don Choiste Eolaíoch agus do na Painéil Eolaíocha, |
| --- | --- |

—

a áirithiú go soláthrófar tacaíocht chuí eolaíoch, theicniúil agus riaracháin don Choiste Eolaíoch agus do na Painéil Eolaíocha,

| — | a áirithiú go ndéanfaidh ÚESB a chúraimí i gcomhréir leis na ceanglais dhlíthiúla agus go dtabharfar aghaidh ar gach iarraidh óna úsáideoirí le seirbhísí ar leibhéal leordhóthanach agus i gcomhréir leis na hamlínte a bhfuil coinne leo, |
| --- | --- |

—

a áirithiú go ndéanfaidh ÚESB a chúraimí i gcomhréir leis na ceanglais dhlíthiúla agus go dtabharfar aghaidh ar gach iarraidh óna úsáideoirí le seirbhísí ar leibhéal leordhóthanach agus i gcomhréir leis na hamlínte a bhfuil coinne leo,

| — | freagracht ghinearálta a ghlacadh maidir le feidhmiú foriomlán na gcúraimí a shanntar do ÚESB, lena n-áirítear maoirseacht a dhéanamh ar cháilíocht a chóras um rialú inmheánach agus um bainistíocht, |
| --- | --- |

—

freagracht ghinearálta a ghlacadh maidir le feidhmiú foriomlán na gcúraimí a shanntar do ÚESB, lena n-áirítear maoirseacht a dhéanamh ar cháilíocht a chóras um rialú inmheánach agus um bainistíocht,

| — | buiséad ÚESB a ullmhú agus a chur i bhfeidhm agus a áirithiú go ndéanfar é a bhainistiú go héifeachtach agus i gcomhréir le prionsabal na bainistíochta fónta airgeadais;, |
| --- | --- |

—

buiséad ÚESB a ullmhú agus a chur i bhfeidhm agus a áirithiú go ndéanfar é a bhainistiú go héifeachtach agus i gcomhréir le prionsabal na bainistíochta fónta airgeadais;,

| — | freagracht ghinearálta a ghlacadh maidir le cúrsaí airgeadais ÚESB, lena n-áirítear, inter alia, na cuntais deiridh agus na cinntí maoinithe, |
| --- | --- |

—

freagracht ghinearálta a ghlacadh maidir le cúrsaí airgeadais ÚESB, lena n-áirítear, inter alia, na cuntais deiridh agus na cinntí maoinithe,

| — | ionadaíocht a dhéanamh do ÚESB agus dul i dteagmháil leis na páirtithe leasmhara uile agus leis an bpobal i ndáil le gach ábhar a thagann faoina mhisean, |
| --- | --- |

—

ionadaíocht a dhéanamh do ÚESB agus dul i dteagmháil leis na páirtithe leasmhara uile agus leis an bpobal i ndáil le gach ábhar a thagann faoina mhisean,

| — | comhar a áirithiú idir ÚESB, an Coimisiún, Parlaimint na hEorpa, gníomhaireachtaí an Aontais, na Ballstáit chomh maith leis na gníomhaithe ábhartha ar an leibhéal idirnáisiúnta, |
| --- | --- |

—

comhar a áirithiú idir ÚESB, an Coimisiún, Parlaimint na hEorpa, gníomhaireachtaí an Aontais, na Ballstáit chomh maith leis na gníomhaithe ábhartha ar an leibhéal idirnáisiúnta,

| — | comhar a bhainistiú leis na comhlachtaí inniúla sna Ballstáit a dhéanann cúraimí atá cosúil le cúraimí ÚESB, go háirithe cathaoirleacht a dhéanamh ar an bhFóram Comhairleach, |
| --- | --- |

—

comhar a bhainistiú leis na comhlachtaí inniúla sna Ballstáit a dhéanann cúraimí atá cosúil le cúraimí ÚESB, go háirithe cathaoirleacht a dhéanamh ar an bhFóram Comhairleach,

| — | teagmháil éifeachtacha a chur ar bun le hionadaithe na bpáirtithe leasmhara amhail ionadaithe tomhaltóirí, ionadaithe táirgeoirí, próiseálaithe, agus aon pháirtí leasmhar eile. |
| --- | --- |

—

teagmháil éifeachtacha a chur ar bun le hionadaithe na bpáirtithe leasmhara amhail ionadaithe tomhaltóirí, ionadaithe táirgeoirí, próiseálaithe, agus aon pháirtí leasmhar eile.

Tugtar tuairisc iomlán ar fhreagrachtaí an Stiúrthóra Feidhmiúcháin in Airteagal 26 de Rialachán Bunaidh ÚESB.

Cad atá á lorg againn? (na critéir roghnúcháin)

Ba cheart na nithe seo a leanas a bheith ag na hiarrthóirí:

| (a) | Scileanna bainistíochta:







  — | cumas léirithe eagraíocht mhór chasta a stiúradh, ar an leibhéal straitéiseach agus bainistíochta oibriúcháin araon; |
| --- | --- | --- |

(a)

Scileanna bainistíochta:

—

cumas léirithe eagraíocht mhór chasta a stiúradh, ar an leibhéal straitéiseach agus bainistíochta oibriúcháin araon;

| — | an cumas fís straitéiseach a fhorbairt agus a chur chun feidhme, cuspóirí a leagan síos agus foireann mhór a stiúradh agus a spreagadh i dtimpeallacht ilchultúrtha ilteangach ildisciplíneach; |
| --- | --- |

—

an cumas fís straitéiseach a fhorbairt agus a chur chun feidhme, cuspóirí a leagan síos agus foireann mhór a stiúradh agus a spreagadh i dtimpeallacht ilchultúrtha ilteangach ildisciplíneach;

| — | scileanna láidre cinnteoireachta, lena n-áirítear an cumas cinntí a dhéanamh maidir le saincheisteanna casta, cuir i gcás, in imthosca gan choinne nó in imthosca a bhíonn ag athrú; |
| --- | --- |

—

scileanna láidre cinnteoireachta, lena n-áirítear an cumas cinntí a dhéanamh maidir le saincheisteanna casta, cuir i gcás, in imthosca gan choinne nó in imthosca a bhíonn ag athrú;

| — | fís shoiléir maidir le misean ÚESB a chur chun cinn ar leibhéal an Aontais agus ar an leibhéal idirnáisiúnta. |
| --- | --- |

—

fís shoiléir maidir le misean ÚESB a chur chun cinn ar leibhéal an Aontais agus ar an leibhéal idirnáisiúnta.

| (b) | Saineolas:







  — | tuiscint an-mhaith ar na hinstitiúidí Eorpacha agus ar an gcaoi a n-oibríonn agus a n-idirghníomhaíonn siad; |
| --- | --- | --- |

(b)

Saineolas:

—

tuiscint an-mhaith ar na hinstitiúidí Eorpacha agus ar an gcaoi a n-oibríonn agus a n-idirghníomhaíonn siad;

| — | eolas fónta agus/nó taithí ar bheartais de chuid an Aontais i réimse na sábháilteachta bia agus beatha ainmhithe, sláinte agus leas ainmhithe, sláinte plandaí, OGManna agus cothú an duine, gníomhaíochtaí idirnáisiúnta gaolmhara agus beartais eile atá ábhartha do ghníomhaíochtaí ÚESB; |
| --- | --- |

—

eolas fónta agus/nó taithí ar bheartais de chuid an Aontais i réimse na sábháilteachta bia agus beatha ainmhithe, sláinte agus leas ainmhithe, sláinte plandaí, OGManna agus cothú an duine, gníomhaíochtaí idirnáisiúnta gaolmhara agus beartais eile atá ábhartha do ghníomhaíochtaí ÚESB;

| — | tuiscint mhaith agus/nó taithí ar ghníomhaíochtaí measúnaithe riosca agus gníomhaíochtaí cumarsáide maidir le rioscaí; |
| --- | --- |

—

tuiscint mhaith agus/nó taithí ar ghníomhaíochtaí measúnaithe riosca agus gníomhaíochtaí cumarsáide maidir le rioscaí;

| — | taithí phraiticiúil ar bhainistíocht bhuiséadach, airgeadais agus acmhainní daonna i gcomhthéacs náisiúnta, Eorpach agus/nó i gcomhthéacs idirnáisiúnta. |
| --- | --- |

—

taithí phraiticiúil ar bhainistíocht bhuiséadach, airgeadais agus acmhainní daonna i gcomhthéacs náisiúnta, Eorpach agus/nó i gcomhthéacs idirnáisiúnta.

| (c) | Buanna agus scileanna pearsanta:







  — | an cumas é féin a iompar go hionraic agus cumarsáid a dhéanamh go héifeachtúil agus go líofa ar gach leibhéal, ar bhealach trédhearcach agus oscailte, le páirtithe leasmhara, leis an bpobal i gcoitinne, le húdaráis phoiblí Eorpacha, idirnáisiúnta, náisiúnta agus áitiúla, le heagraíochtaí idirnáisiúnta, leis an bpreas, agus ionadaíocht a dhéanamh thar ceann na gníomhaireachta i bhfóraim idirnáisiúnta; |
| --- | --- | --- |

(c)

Buanna agus scileanna pearsanta:

—

an cumas é féin a iompar go hionraic agus cumarsáid a dhéanamh go héifeachtúil agus go líofa ar gach leibhéal, ar bhealach trédhearcach agus oscailte, le páirtithe leasmhara, leis an bpobal i gcoitinne, le húdaráis phoiblí Eorpacha, idirnáisiúnta, náisiúnta agus áitiúla, le heagraíochtaí idirnáisiúnta, leis an bpreas, agus ionadaíocht a dhéanamh thar ceann na gníomhaireachta i bhfóraim idirnáisiúnta;

| — | scileanna idirphearsanta, eagrúcháin agus caibidlíochta agus an cumas caidreamh iontaofa oibre a chothú le hinstitiúidí an Aontais Eorpaigh, le gníomhaireachtaí an Aontais, leis na Ballstáit agus le páirtithe leasmhara; |
| --- | --- |

—

scileanna idirphearsanta, eagrúcháin agus caibidlíochta agus an cumas caidreamh iontaofa oibre a chothú le hinstitiúidí an Aontais Eorpaigh, le gníomhaireachtaí an Aontais, leis na Ballstáit agus le páirtithe leasmhara;

| — | tuiscint an-mhaith ar threoirphrionsabail ÚESB maidir le hoscailteacht, trédhearcacht, neamhspleáchas agus barr feabhais eolaíoch, agus comhlíontacht an-mhaith maidir leis an méid sin freisin. |
| --- | --- |

—

tuiscint an-mhaith ar threoirphrionsabail ÚESB maidir le hoscailteacht, trédhearcacht, neamhspleáchas agus barr feabhais eolaíoch, agus comhlíontacht an-mhaith maidir leis an méid sin freisin.

Na critéir atá le comhlíonadh ag iarrthóirí (ceanglais incháilitheachta)

Is ar bhonn na gcritéar foirmiúil seo a leanas amháin, nach mór iad a bheith comhlíonta faoin sprioc-am le hiarratas a dhéanamh, a chuirfear na hiarrthóirí san áireamh nuair a bheidh an rogha á déanamh:

| — | Náisiúntacht: ní mór d’iarrthóirí a bheith ina saoránaigh de Bhallstát den Aontas Eorpach. |
| --- | --- |

—

Náisiúntacht: ní mór d’iarrthóirí a bheith ina saoránaigh de Bhallstát den Aontas Eorpach.

| — | Céim nó dioplóma ollscoile: ní mór d’iarrthóirí:






  — | leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó; |
| --- | --- | --- |

—

Céim nó dioplóma ollscoile: ní mór d’iarrthóirí:

—

leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó;

| — | sin nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí ghairmiúil iomchuí bliana amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí ghairmiúil a chur san áireamh sa taithí ghairmiúil iarchéime a iarrtar thíos). |
| --- | --- |

—

sin nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí ghairmiúil iomchuí bliana amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí ghairmiúil a chur san áireamh sa taithí ghairmiúil iarchéime a iarrtar thíos).

| — | Taithí ghairmiúil: ní mór d’iarrthóirí taithí ghairmiúil iarchéime (2) 15 bliana ar a laghad a bheith acu ar leibhéal ar féidir tosú air leis na cáilíochtaí a ndéantar tagairt dóibh thuas. Ní mór 5 bliana ar a laghad den taithí oibre sin a bheith faighte i réimse ghníomhaíochtaí ÚESB. |
| --- | --- |

—

Taithí ghairmiúil: ní mór d’iarrthóirí taithí ghairmiúil iarchéime (2) 15 bliana ar a laghad a bheith acu ar leibhéal ar féidir tosú air leis na cáilíochtaí a ndéantar tagairt dóibh thuas. Ní mór 5 bliana ar a laghad den taithí oibre sin a bheith faighte i réimse ghníomhaíochtaí ÚESB.

| — | Taithí bhainistíochta: ní mór 5 bliana ar a laghad den taithí ghairmiúil iarchéime a bheith faighte i ról bainistíochta ardleibhéil (3) i réimse atá ábhartha don phost seo. |
| --- | --- |

—

Taithí bhainistíochta: ní mór 5 bliana ar a laghad den taithí ghairmiúil iarchéime a bheith faighte i ról bainistíochta ardleibhéil (3) i réimse atá ábhartha don phost seo.

| — | Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (4) agus eolas sásúil a bheith acu ar cheann eile de na teangacha oifigiúla sin. Le linn an agallaimh nó na n-agallamh, deimhneoidh na painéil roghnúcháin an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil chéanna. |
| --- | --- |

—

Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (4) agus eolas sásúil a bheith acu ar cheann eile de na teangacha oifigiúla sin. Le linn an agallaimh nó na n-agallamh, deimhneoidh na painéil roghnúcháin an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil chéanna.

| — | Teorainn aoise: ní mór d’iarrthóirí a bheith ábalta, ag an sprioc-am le hiarratais a dhéanamh, an tréimhse oifige iomlán 5 bliana a chur i gcrích sula mbainfidh siad aois scoir amach. I gcás baill foirne shealadacha de chuid an Aontais Eorpaigh, sainítear gurb í an aois scoir deireadh na míosa ina mbeidh 66 bliana slán ag an duine (féach Airteagal 47 de Choinníollacha Fostaíochta Sheirbhísigh eile an Aontais Eorpaigh (5)). |
| --- | --- |

—

Teorainn aoise: ní mór d’iarrthóirí a bheith ábalta, ag an sprioc-am le hiarratais a dhéanamh, an tréimhse oifige iomlán 5 bliana a chur i gcrích sula mbainfidh siad aois scoir amach. I gcás baill foirne shealadacha de chuid an Aontais Eorpaigh, sainítear gurb í an aois scoir deireadh na míosa ina mbeidh 66 bliana slán ag an duine (féach Airteagal 47 de Choinníollacha Fostaíochta Sheirbhísigh eile an Aontais Eorpaigh (5)).

Roghnú agus ceapadh

Is é Bord Bainistíochta ÚESB a cheapfaidh an Stiúrthóir Feidhmiúcháin ar bhonn gearrliosta a chuirfidh an Coimisiún Eorpach ar fáil.

Chun an gearrliosta sin a thiomsú, eagróidh an Coimisiún Eorpach an roghnú i gcomhréir lena nósanna imeachta roghnúcháin agus earcaíochta (féach an Doiciméad faoin mBeartas maidir le hOifigigh Shinsearacha (6)).

Mar chuid den phróiseas roghnúcháin seo, cuirfidh an Coimisiún Eorpach painéal réamhroghnúcháin ar bun. Déanfaidh an painéal sin anailísiú ar na hiarratais uile, rachaidh sé ar aghaidh leis an gcéad fhíorú incháilitheachta agus sainaithneoidh sé na hiarrthóirí a bhfuil na próifílí is fearr acu i bhfianaise na gcritéar roghnúcháin a luaitear thuas, iarrthóirí a bhféadfaí cuireadh a thabhairt dóibh agallamh a dhéanamh leis an bpainéal réamhroghnúcháin.

Tar éis na n-agallamh sin, tarraingeoidh an painéal réamhroghnúcháin suas a chuid tuairimí agus molfaidh sé liosta iarrthóirí le haghaidh agallaimh eile le Coiste Comhairleach an Choimisiúin Eorpaigh um Cheapacháin (an Coiste um Cheapacháin). Cuirfidh an Coiste um Cheapacháin na tuairimí ón bpainéal réamhroghnúcháin san áireamh agus é ag cinneadh cé na hiarrthóirí a dtabharfar cuireadh chun agallaimh dóibh.

Na hiarrthóirí a dtabharfar cuireadh chun agallaimh leis an gCoiste um Cheapacháin dóibh, glacfaidh siad páirt in ionad measúnaithe bainistíochta a mhairfidh lá iomlán agus a reáchtálfaidh comhairleoirí earcaíochta seachtracha. Agus torthaí an agallaimh agus tuarascáil an ionaid measúnaithe á gcur san áireamh aige, tiomsóidh an Coiste um Cheapacháin gearrliosta d’iarrthóirí a mheasann sé a bheadh oiriúnach chun feidhmiú mar Stiúrthóir Feidhmiúcháin ÚESB.

An Comhalta nó na Comhaltaí den Choimisiún atá freagrach as an Ard-Stiúrthóireacht a bhfuil caidreamh le ÚESB faoina cúram, déanfaidh siad na hiarrthóirí atá ar ghearrliosta an Choiste um Cheapacháin a chur faoi agallamh.

I ndiaidh na n-agallamh sin, glacfaidh an Coimisiún Eorpach gearrliosta de na hiarrthóirí is oiriúnaí, agus cuirfear an gearrliosta sin in iúl do Bhord Bainistíochta ÚESB. Ní hionann duine a bheith ar an ngearrliosta sin agus ráthaíocht go gceapfar é. Cuirfidh Bord Bainistíochta ÚESB na hiarrthóirí sin faoi agallamh agus ceapfaidh sé iarrthóir. Sula gceapfaidh an Bord Bainistíochta e, d’fhéadfaí é a chur de cheangal ar an iarrthóir freisin ráiteas a thabhairt os comhair choiste/choistí ábhartha Pharlaimint na hEorpa agus ceisteanna ó chomhaltaí na hinstitiúide sin a fhreagairt.

D’fhéadfaí a iarraidh ar iarrthóirí dul faoi agallaimh agus/nó tástálacha a dhéanamh, sa bhreis orthu siúd a luaitear thuas.

Comhdheiseanna

Tá cuspóir straitéiseach á shaothrú ag an gCoimisiún agus ag ÚESB an comhionannas inscne a bhaint amach ar gach leibhéal bainistíochta faoi dheireadh a thréimhse oifige reatha agus cuireann siad beartas comhdheiseanna agus neamh-idirdhealaithe i bhfeidhm, i gcomhréir le hAirteagal 1d de na Rialacháin Foirne (7), lena spreagtar iarratais a d’fhéadfadh cur leis an éagsúlacht, leis an gcomhionannas inscne agus leis an gcothromaíocht gheografach fhoriomlán.

Coinníollacha fostaíochta

Leagtar síos na tuarastail agus na coinníollacha fostaíochta i gCoinníollacha Fostaíochta Sheirbhísigh Eile an Aontais Eorpaigh.

Déanfaidh Bord Bainistíochta ÚESB an t-iarrthóir ar éirigh leis a fhostú mar Ghníomhaire Sealadach ar ghrád AD14 (8). Rangófar é ag céim 1 nó céim 2 laistigh den ghrád sin, de réir fhad a thaithí oibre roimhe sin.

Déanfar é a cheapadh le tréimhse oifige thosaigh 5 bliana, agus an fhéidearthacht ann síneadh 5 bliana ar a mhéad a chur léi de réir an Rialacháin lena mbunaítear ÚESB de réir mar is infheidhme tráth an cheapacháin.

Ba cheart d’iarratasóirí a thabhairt dá n-aire go gceanglaítear faoi Choinníollacha Fostaíochta Sheirbhísigh Eile an Aontais Eorpaigh nach mór do gach ball foirne nua tréimhse phromhaidh 9 mí a chur i gcrích a mbeidh toradh sásúil uirthi.

Is in Parma na hIodáile atá an folúntas, áit a bhfuil ÚESB lonnaithe.

Beidh an folúntas ann ón 1 Meitheamh 2024 amach.

Eolas tábhachtach d’iarrthóirí

Cuirtear i gcuimhne d’iarrthóirí gur faoi rún atá an obair a dhéanann na painéil roghnúcháin. Tá cosc ar iarrthóirí dul i dteagmháil, bíodh sé go díreach nó go hindíreach, le comhaltaí na bpainéal féin, agus tá cosc ar dhuine ar bith eile déanamh amhlaidh thar a gceann. Ní mór aon cheist a sheoladh chuig rúnaíocht an phainéil ábhartha.

Sonraí pearsanta a chosaint

Áiritheoidh an Coimisiún go bpróiseálfar sonraí pearsanta na n-iarrthóirí de réir mar a cheanglaítear le Rialachán (AE) 2018/1725 ó Pharlaimint na hEorpa agus ón gComhairle (9). Baineann sé sin go háirithe le rúndacht agus le slándáil na sonraí sin.

Neamhspleáchas agus dearbhú leasanna

Beidh sé de cheangal ar na hiarrthóirí dearbhú a thabhairt go bhfuil sé tiomanta do bheith ag gníomhú go neamhspleách ar mhaithe le leas an phobail agus dearbhú a thabhairt maidir le haon leas atá aige a d’fhéadfaí a mheas a bheith dochrach dá neamhspleáchas.

Nós imeachta maidir le hiarratas a dhéanamh

Sula gcuirfidh tú d’iarratas isteach, ba cheart duit a sheiceáil go cúramach an gcomhlíonann tú gach ceann de na ceanglais incháilitheachta (“Na critéir atá le comhlíonadh ag iarrthóirí”), go háirithe iad sin a bhaineann leis na cineálacha dioplómaí, an taithí ghairmiúil ardleibhéil agus an acmhainn teangacha atá ag teastáil. Má tá aon cheann de na ceanglais incháilitheachta nach gcomhlíonann tú, eisiafar thú go huathoibríoch ón bpróiseas roghnúcháin.

Más mian leat iarratas a dhéanamh, ní mór duit clárú ar an Idirlíon ar an suíomh gréasáin seo thíos agus na treoracha maidir le céimeanna éagsúla an phróisis a leanúint:

https://ec.europa.eu/dgs/human-resources/seniormanagementvacancies/

Ní mór seoladh ríomhphoist bailí a bheith agat. Bainfear úsáid as an seoladh ríomhphoist sin chun a dheimhniú go bhfuil tú cláraithe agus chun dul i dteagmháil leat le linn na gcéimeanna éagsúla den phróiseas. Dá bhrí sin, coinnigh an Coimisiún Eorpach ar an eolas faoi aon athrú ar do sheoladh ríomhphoist.

Chun iarratas a dhéanamh, ní mór duit CV a uaslódáil i bhformáid PDF, i bhformáid CV Europass (10) más féidir é, agus litir inspreagtha a líonadh isteach ar líne (uasmhéid 8 000 carachtar). Is féidir leat do CV agus do litir inspreagtha a chur isteach in aon cheann de theangacha oifigiúla an Aontais Eorpaigh.

Is chun do leasa é a chinntiú go bhfuil d’iarratas cruinn, críochnúil agus fírinneach.

Ar chríochnú an chlárúcháin ar líne duit, gheobhaidh tú ríomhphost a dheimhneoidh gur cláraíodh d’iarratas. Mura bhfaighidh tú ríomhphost deimhnithe, níor cláraíodh d’iarratas!

Tabhair do d’aire nach féidir monatóireacht a dhéanamh ar dhul chun cinn d’iarratais ar líne. Rachaidh an Coimisiún Eorpach i dteagmháil go díreach leat maidir le stádas d’iarratais.

Ní ghlacfar le hiarratais a sheolfar trí ríomhphost. Má tá tuilleadh eolais uait nó má bhíonn fadhbanna teicniúla agat, cuir ríomhphost chuig: HR-MANAGEMENT-ONLINE@ec.europa.eu

Is fútsa atá sé an clárú ar líne a chríochnú in am. Moltar go láidir duit gan fanacht go dtí cúpla lá roimh an dáta deiridh chun iarratas a dhéanamh, mar go bhféadfadh trácht trom ar an Idirlíon nó fadhb a bhaineann leis an nasc idirlín deireadh a chur leis an gclárú ar líne sula mbeadh sé críochnaithe agat, rud a d’fhágfadh go mbeadh ort an próiseas clárúcháin a thosú athuair. Nuair a bheidh an sprioc-am le hiarratas a chur isteach thart, ní bheidh tú in ann tuilleadh sonraí a chur isteach. Ní ghlacfar le clárú déanach.

Dáta deiridh

Is é an 26 Meitheamh 2023, 12.00 meán lae, am na Bruiséile, an sprioc-am chun clárú. Ní féidir clárú ina dhiaidh sin.

---

(1)  Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail agus ceanglais ghinearálta dhlí an bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta i dtaca le sábháilteacht bia, (IO L 31, 1.2.2002, lch. 1).

(2)  Ní chuirtear taithí ghairmiúil san áireamh ach amháin más caidreamh oibre iarbhír atá i gceist léi, caidreamh atá sainmhínithe mar fhíorobair a bhfuair an t-iarrthóir pá aisti mar fhostaí (ar aon chineál conartha) nó mar sholáthraí seirbhíse. Is ar bhonn pro rata a dhéanfar gníomhaíochtaí gairmiúla a rinneadh ar bhonn páirtaimseartha a ríomh, de réir an chéatadáin dheimhnithe de na huaireanta lánaimseartha a d’obair an t-iarrthóir. Tá saoire mháithreachais/saoire tuismitheora/saoire chun páiste a uchtú san áireamh más faoi chuimsiú conradh oibre atá an tsaoire sin. Déantar dochtúireachtaí a chuntas mar thaithí ghairmiúil, fiú amháin nuair nach dochtúireacht ar pá í, suas le huastréimhse 3 bliana, agus ar choinníoll gur éirigh leis an iarrthóir an dochtúireacht a bhaint amach. Ní féidir aon tréimhse ar leith a chomhaireamh ach aon uair amháin.

(3)  Maidir leis na blianta uile ina bhfuair na hiarrthóirí taithí bhainistíochta, ba cheart dóibh na nithe seo a leanas a léiriú go soiléir ina curriculum vitae:

| (1) | teideal agus ról na bpost bainistíochta a bhí acu; |
| --- | --- |

(1)

teideal agus ról na bpost bainistíochta a bhí acu;

| (2) | an líon ball foirne a ndearna siad maoirseacht orthu sna poist sin; |
| --- | --- |

(2)

an líon ball foirne a ndearna siad maoirseacht orthu sna poist sin;

| (3) | méid na mbuiséad a bhainistigh siad; |
| --- | --- |

(3)

méid na mbuiséad a bhainistigh siad;

| (4) | an líon sraitheanna ordlathais os a gcionn agus faoina mbun; agus |
| --- | --- |

(4)

an líon sraitheanna ordlathais os a gcionn agus faoina mbun; agus

| (5) | líon a bpiaraí. |
| --- | --- |

(5)

líon a bpiaraí.

(4)  IO 17, 6.10.1958, lch. 385.https://eur-lex.europa.eu/legal-content/EN/TXT/?uri=CELEX%3A01958R0001-20130701.

(5)  IO 45, 14.6.1962, lch. 1385.https://eur-lex.europa.eu/legal-content/EN/TXT/?uri=CELEX%3A01962R0031-20140701.

(6)  https://commission.europa.eu/jobs-european-commission/job-opportunities/managers-european-commission_en#vacancies (is i mBéarla amháin atá sé seo ar fáil).

(7)  IO 45, 14.6.1962, lch. 1385.https://eur-lex.europa.eu/legal-content/EN/TXT/?uri=CELEX%3A01962R0031-20140701.

(8)  Tá an chomhéifeacht cheartúcháin is infheidhme don Iodáil maidir le luach saothair agus pinsin oifigeach agus seirbhíseach eile de chuid an Aontais socraithe ag 94,7 % ón 1 Iúil 2022. Tá an chomhéifeacht sin faoi réir athbhreithniú bliantúil.

(9)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

(10)  Tá eolas faoi conas CV Europass a chruthú le fáil ar líne ag: https://europa.eu/europass/en/create-europass-cv.

---